# data[].attributes.body
GURU, PERJALANANMU ABADI

Di ambang senja yang kian berlabuh,

Terukir kenangan di sepanjang waktu,

Langkahmu, guru, penuh tabah,

Menyalakan cahaya dalam kalbu.

Dua puluh, tiga puluh tahun berlalu,

Di medan ilmu kau berdiri teguh,

Menabur bakti, mencurah ilmu,

Menyuluh jalan tanpa mengeluh.

Setiap huruf yang kau lakarkan,

Setiap nasihat yang kau titipkan,

Menjadi pelita sepanjang zaman,

Menjadi suluh generasi hadapan.

Hari ini, kau melangkah pergi,

Namun jasamu tetap di sini,

Dalam jiwa, dalam sanubari,

Mengalir kekal, takkan termatri.

Terima kasih, wahai guru tercinta,

Moga hidupmu terus sejahtera,

Dalam doa kami, namamu berbunga,

Jasamu abadi selamanya.

# data[].attributes.body
Tuai padi tinggal jerami,
Mega petang amat redup;
Dunia persaraan tuan alami,
Moga tenang nikmati hidup.

Pohon mempelam lebat berbuah,
Gugur sebiji di tepi tangga,
Kita bertemu akhirnya berpisah,
Diizin Allah berjumpa jua.

Kereta selisih di Kuala Kedah,
Jalan sehala ke hujung jeti,
Terima Kasih ucapan terindah,
atas segala jasa dan bakti.

~ Afiqah ~

# data[].attributes.body
Pergi ke hutan mencari rotan,
Rotan diambil dibuat galah.
Ilmu dicurah penuh kesabaran,
Jasa cikgu takkan mudah disalah.

Pagi hari memetik selasih,
Petik sehelai di dalam taman.
Selamat bersara cikgu yang kasih,
Doa kami penuh penghormatan.

Tegak berdiri si pohon jati,
Daunnya rimbun meneduh laman.
Bersara cikgu bukanlah berhenti,
Tapi permulaan bahagia di halaman.

Burung merbah terbang ke hulu,
Singgah sebentar di dahan meranti.
Jasa cikgu kekal di kalbu,
Tiada terpadam sampai ke mati.

# data[].attributes.body
Sama melangkah dalam perjuangan,

Menggalas amanah mendidik bangsa.

Kini kau undur penuh penghargaan,

Jasa ditabur tiada terhingga.

Waktu berlalu, kenangan kekal,

Tawa dan duka kita kongsi bersama.

Walau dirimu tidak lagi di kalangan lokal,

Namamu harum di hati semua.

# data[].attributes.body
Pagi cerah burung berkicauan,
Mentari muncul berseri-seri.
Persaraanmu bukanlah perpisahan,
Hanya berehat setelah berbakti.

Mengajar murid sabar tak jemu,
Ilmu dicurah setiap masa.
Kini tiba saat bertemu,
Detik bersara yang penuh makna.

Langit senja warnanya indah,
Angin sepoi menyapa lembut.
Jasa cikgu tak mungkin punah,
Akan kami kenang hingga ke akhir hayat.

# data[].attributes.body
Segala puji bagi Tuhan Rabbul Jalil, yang menjadikan malam dan siang silih berganti, yang mengurniakan ilmu kepada sekalian hamba-Nya, serta melimpahkan rahmat-Nya kepada mereka yang sabar dan tekun dalam menyampaikan kebenaran. Selawat dan salam ke atas junjungan besar Nabi Muhammad, penghulu segala anbia’, dan ke atas ahli keluarga serta sahabat baginda yang setia lagi jujur.

Adapun warkah ini dikarangkan dengan hati yang lunak dan jiwa yang syahdu, ditujukan khas kepada tuan guru yang arif dan bijaksana, Cikgu Hanafi namanya, yang selama bertahun-tahun telah menabur bakti tanpa culas, mendidik anak bangsa dengan kesungguhan dan hemah.

Ketahuilah oleh tuan, bahawasanya jasa dan budi yang tuan tanamkan itu tiada ternilai dengan emas permata, tiada terbalas dengan kata-kata. Tuan telah memikul amanah besar dalam mendidik sekalian murid, menyuluh akal yang kelam, membentuk pekerti yang luhur, menegur yang tersasar, memimpin yang tersesat. Setiap huruf yang tuan lafazkan, tiap teguran yang tuan zahirkan, menjadi pelita kepada generasi kemudian, menerangi jalan yang gelita, menyuluh lorong kehidupan.

Tuan umpama pohon rendang yang teguh akarnya, lebat daunnya, ranum buahnya. Di bawah naungan tuanlah kami berlindung, dari tutur kata tuanlah kami mengenal makna ilmu dan budi. Telah tuan lalui musim panas dan hujan, menongkah segala cabaran dengan sabar dan tabah. Dan kini, tatkala fajar persaraan menjelma, kami berdiri dengan rasa terhutang budi, menyusun sepuluh jari memohon ampun dan maaf atas segala khilaf yang lalu.

Ketahuilah tuan, bahawasanya persaraan ini bukanlah noktah bagi jasa dan sumbangan tuan, bahkan ia menjadi permulaan kepada zikir dan kenangan yang kami sematkan dalam dada. Nama tuan akan terus harum dalam bait-bait sejarah sekolah ini, dan wajah tuan akan tetap terbayang dalam kamar ingatan kami.

Maka, kami iringkan pemergian tuan dari medan perjuangan ini dengan linangan doa dan restu. Moga hidup tuan selepas ini dilimpahi barakah, dianugerahi kesihatan dan ketenangan, dan dikurniai waktu yang lapang untuk bersama keluarga tercinta.

Akhir kalam, kami persembahkan warkah ini sebagai tanda kasih yang tidak terperi, sebagai bingkisan kenangan dari hati yang ikhlas. Selamat bersara, wahai guru yang kami muliakan, Cikgu Hanafi yang tiada duanya. Semoga Tuhan memelihara tuan di dunia dan akhirat..

# data[].attributes.body
Semoga lebih sihat dan ceria selepas bersara....

Selamat bergelar YB...

Ribuan kemaafan ambo pinta sekiranya ada tersalah kata, terkasar bicara...

Ustaz Mohd Rosli

# data[].attributes.body
Assalamualaikum dan salam sejahtera,

Hari ini merupakan satu detik yang penuh dengan rasa syukur dan penghargaan, namun juga disulami dengan rasa hiba kerana kita bakal berpisah dengan seorang rakan, seorang pendidik yang begitu berdedikasi – CIKGU HANAFI

Selama ini, Ckg Hanafi bukan sahaja menjadi guru yang mengajar dengan penuh kesabaran dan kasih sayang, tetapi juga menjadi sumber inspirasi kepada kami semua. Ketulusan hati, semangat yang tidak pernah luntur, serta komitmen yang tinggi dalam mendidik anak bangsa amat kami kagumi.

Walaupun perjalanan sebagai seorang guru telah sampai ke penghujungnya, jasa dan ilmu yang dicurahkan akan terus kekal dalam ingatan dan hati kami. Persaraan ini bukanlah satu perpisahan, tetapi satu permulaan kepada fasa baharu dalam hidup yang pastinya lebih tenang dan bermakna.

Kami mendoakan semoga Ckg Hanafi sentiasa diberi kesihatan yang baik, dipenuhi kebahagiaan, dan sentiasa dirahmati Allah dalam apa jua yang dilakukan selepas ini.

Terima kasih atas segalanya. Jasamu akan kami kenang, selamanya.

# data[].attributes.body
SEMOGA DAPAT MENIKMATI HARI2 EMAS BERSAMA KELUARGA TERSAYANG DAN SIHAT WALAFIAT

# data[].attributes.attachment_caption
Pagi cerah burung bernyanyi,Mentari bersinar hangat menyapa.Terima kasih wahai guru sejati,Ilmumu abadi, jasamu tak terlupa.                                            Yang ikhlas, naa skss1

# data[].attributes.headline
SELAMAT BERSARA CIKGU HANAPI - Ustazah Hasniza

# data[].attributes.subject
SELAMAT BERSARA CIKGU HANAPI - Ustazah Hasniza

# data[].attributes.body
Nona manis nama timangan,

Kecil molek senyuman menawan,

Jasa baktimu sentiasa dikenang,

Budi baikmu kekal diingatan

Bunga dedap di atas para,

Anak di susun pasang pelita,

Kalau tersilap tutur bicara,

Jemari disusun maaf di pinta.

Hilangmu tiada pengganti,

hanya tinggal kenangan abadi,

terima kasih jasa di beri,

akan kami semai di hati.

SELAMAT BERSARA CIKGU PI

# data[].attributes.body
Perpisahan mengajar kita erti sebuah pertemuan.

Perpisahan mengingatkan kita akan saat-saat kebersamaan.

Perpisahan akan ada tangisan,ada tawa ria,ada semangat dan

perjuangan , ada luka yang terhiris,ada damai dalam

bersama, ada rindu yang terus dibawa.

Biar apapun sahabat

Semoga redha Allah mengakhiri pertemuan ini…

Selamat bersara sahabat walaupun sempat seketika bersama.

Terima kasih atas segala pengorbanan dan jasa yang telah dicurahkan kepada anak-anak dan warga SK Sri Suria 1 .

Terima kasih, terima kasih dan terima kasih.

# data[].attributes.body
Pohon rendang di tepi titi,
Tempat teduh burung bertenggek,
Jasa tuan takkan kami lupai,
Walau bersara tetap diingat.

Pagi cerah burung berkicau,
Riuh rendah suara di laman,
Selamat bersara wahai sahabat sejawat,
Jasa mu harum sepanjang zaman.

Menjala ikan di hujung tanjung,
Sambil bersiul tenang bersenandung,
Kini tiba masa bersenang-senang,
Rehatlah tuan dengan hati senang.

Bunga melati harum berseri,
Disiram pagi embun menitis,
Terima kasih setulus hati,
Segala bakti amatlah manis.

# data[].attributes.body
Cikgu bukan sekadar menyampaikan ilmu, tetapi cikgu juga mendidik dengan hati, membimbing anak murid dengan sabar dan menjadi inspirasi dalam setiap langkah.

Walaupun hari ini Cg Pi melangkah ke fasa baharu dalam kehidupan, jasa dan pengorbanan terus tersemat di hati kami.

Selamat Bersara, semoga dikurniakan kesihatan yang baik, kebahagiaan yang berpanjangan.

TERIMA KASIH ATAS SEGALANYA...

# data[].attributes.headline
SELAMAT MENEMPUH DUNIA PERSARAAN CIKGU PIE..

# data[].attributes.subject
SELAMAT MENEMPUH DUNIA PERSARAAN CIKGU PIE..

# data[].attributes.body
Amat ketara pucuk siantan,

Rasa segar tepian titi,

Selamat bersara ufuk ingatan,

Mekar jasa di taman bakti.

Tuai padi tinggal jerami,

Mega petang amat redup,

Dunia persaraan tuan alami,

Moga tenang nikmati hidup.

Selamat bersara, semoga senantiasa dikurniakan kesihatan yang baik dan dipemudahkan dalam segala urusan dunia dan akhirat...

- Kuniey Iskandar-

# data[].attributes.body
Pergimu bukanlah kerana lelah,

Tapi takdir menuntutmu berehat sudah.

Jasamu umpama cahaya mentari,

Menyuluh jalan anak bangsa sejati.

Tuan guru, insan berbudi,

Penuh tenang, sabar menabur bakti.

Dalam diam, tuan mendidik jiwa,

Dengan kasih, ilmu tercurah setia.

Setiap langkahmu penuh erti,

Setiap nasihatmu kekal bersemi.

Walau kini kau melangkah pergi,

Namamu tetap terpahat di hati.

Terima kasih atas segalanya,

Atas ilmu, teladan, dan cinta.

Selamat bersara, wahai guru mulia,

Semoga damai menyinari hari-harimu selamanya.

Nukilan

~Cgu Azizah Smile~

Terima Kasih

# data[].attributes.body
Selamat Bersara, Cg Pi..

Ampun dan maaf atas segala salah dan silap selama ini. Semoga Cg Pi terus cemerlang, bahagia dan dalam rahmat kasih-sayang Allah S. W. T.

Tuai padi antara masak,

Esok jangan layu-layuan,

Intai kami antara nampak,

Esok jangan rindu-rinduan.

# data[].attributes.body
Seri rembulan seindah kejora,

Cahaya suria di awan larat,

Saya ucapkan selamat bersara,

Semoga berbahagia dunia akhirat.

Terima kasih atas segala

Sumbangan dan jasa bakti

Yang dicurahkan selama ini....

Daripada: Cikgu Laila

# data[].attributes.body
Tuai padi antara masak

Esok jangan layu- layuan

Intai kami antara nampak

Esok jangan rindu - rinduan

Selamat bersara cikgu Pi

Semoga berbahagia di samping keluarga tersayang

Dikurniakan kesihatan yg baik selalu

Dan dalam rahmat Allah sokmo...

Daripada: Siti Nurihan

# data[].attributes.body
Assalamualaikum.. Mohon ribuan kemaafan jika ada kekhilafan sepanjang perkenalan kita dalam perkhidmatan ini.

Semoga perjalanan hidup Cg Pie selepas persaraan terisi dengan rahmatNya, berbahagia bersama keluarga dan terus kuat semangat menjalani kehidupan seterusnya.

Terima kasih atas persahabatan kita.

Tahniah2.. Doakan kami di skss1 terus cemerlang dan gemilang dalam lindungan Allah selalu.

Insha-Allah aamiin.